Diari Oficial de la Generalitat Valenciana


Sumari del DOGV 6565, del 14-07-2011 (2011/7569)

Notificació de la sentència dictada en el judici verbal número 717/2010.
------------------------------------------------------------------------

### Dades del document

Número de DOGV
:   6565

Data del DOGV
:   14-07-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/7569


Organisme emissor
:   Jutjat de Primera Instància Número 1 de Castelló de la Plana

Tipus de document
:   Edicte

Notificació de la sentència dictada en el judici verbal número 717/2010. [2011/7569]  
Judici verbal 000717/2010  
De: Caixa d'Estalvis de València, Castelló i Alacant, Bancaixa.  
Procuradora: Eva M.ª Pesudo Arenós.  
Contra: Neculai Neagu.  
Procurador/a: -  
En aquest procediment de judici verbal 717/2010, seguit a instàncies de Caixa d'Estalvis de València, Castelló i Alacant, Bancaixa, contra Neculai Neagu, s'ha dictat la sentència que, literalment, és com segueix:  
«Sentència número 000125/2011  
Castelló de la Plana, 4 de maig de 2011  
José Antonio Orea Martínez, magistrat jutge del Jutjat de Primera Instància número 1 de Castelló de la Plana, he vist aquestes actuacions de judici verbal sobre reclamació d'una quantitat seguides davant d'aquest Jutjat amb el número 717 de l'any 2010 a instàncies de Caixa d'Estalvis de València, Castelló i Alacant (Bancaixa), representada per la procuradora Eva M.ª Pesudo Arenós i assistida pel lletrat Pablo Domínguez Camarero, contra Neculai Neagu.  
  
Antecedents de fet  
Primer. La procuradora de la part actora en la representació indicada i mitjançant un escrit que per torn de repartiment va correspondre a aquest Jutjat es va presentar una demanda de judici verbal en la qual, en síntesi, al·legava: la demandant i el demandat en data 5 de maig de 2004 van subscriure un contracte de targeta Visa. El demandat es comprometia a mantindre en el compte associat saldo per a atendre el pagament. El demandat no ha complit les obligacions contractuals, ja que no ha reemborsat les disposicions efectuades, per la qual cosa a data de 30 de juny de 2009, data de venciment de l'obligació, deu la quantitat de 2.838,32 euros, objecte de la reclamació.  
Adduïa els fonaments de dret que considerava que hi eren d'aplicació i acabava sol·licitant que es dictara una sentència per la qual es condemne el demandat a pagar a la demandant la quantitat de 2.838,32 euros, més els interessos produïts des del 30 de juny de 2009 i que es produïsquen fins a fer-ne el pagament complet del deute al tipus pactat de demora i les costes del judici.  
Segon. Una vegada admesa a tràmit la demanda, es van citar les parts a l'acte de la vista. Únicament va comparéixer la part demandant, la qual va indicar que de la quantitat objecte de reclamació cal descomptar la quantitat de 500 euros que ha sigut pagada pel demandat.  
Tercer. Una vegada practicada la prova en els termes que consta en les actuacions, aquestes es van deixar concluses per a sentència.  
Fonaments de dret  
Primer. La relació contractual existent entre les parts s'acredita amb l'aportació del contracte de targetes degudament firmat pel demandat (doc-1), com també la liquidació del deute (doc-2 i 3), sense que el demandat haja objectat el que ha reclamat l'actora. La demanda s'haurà d'estimar tenint en compte la quantitat pagada (1088 i següents, 1255 i següents CC).  
Segon. Les costes s'imposaran al demandat per imperatiu de l'article 394.1 de la Llei d'Enjudiciament Civil.  
Vistos els articles legals esmentats i tots altres que hi són aplicables de manera general i pertinent.  
  
Dispositiva  
Estime la demanda interposada per Caixa d'Estalvis de València, Castelló i Alacant (Bancaixa) contra Neculai Neagu, i condemne el demandat a pagar a la demandant dos mil tres-cents trenta-huit euros i trenta-dos cèntims (2.338,32 euros), més els interessos produïts des del 30 de juny de 2009 i els que es produïsquen fins a fer-ne el pagament complet del deute al tipus pactat de demora, i les costes del procés.  
  
Notifiqueu aquesta sentència a les parts i feu-los saber que s'hi pot interposar un recurs d'apel·lació, que, si pertoca, caldrà preparar davant d'aquest Jutjat, dins dels cinc dies següents al de la notificació d'aquesta resolució.  
En virtut del que estableix la disposició addicional 15a de la Llei Orgànica 1/2009, de 3 de novembre, complementària de la Llei de Reforma de la Legislació Processal per a la Implantació de la Nova Oficina Judicial, per la qual es modifica la Llei Orgànica 6/1985, d'1 de juliol, de Poder Judicial, para l'admissió a tràmit del recurs caldrà que la part recurrent haja efectuat el dipòsit corresponent en el compte de dipòsits i consignacions del Jutjat; sense aquest requisit no s'admetrà a tràmit.  
Porteu l'original al llibre de sentències.  
Aquesta és la meua sentència, de què cal expedir una testimoniança perquè s'incorpore a les actuacions, que pronuncie, mane i firme.  
Publicació: La sentència anterior va ser donada, llegida i publicada pel magistrat jutge que l'ha dictada, mentre celebrava audiència pública, en el dia de la seua data. En done fe».  
I atés que el demandat esmentat, Neculai Neagu, es troba en parador desconegut, s'expedeix aquest edicte a fi que valga de notificació de forma deguda.  
  
Castelló de la Plana, 10 de juny de 2011.- La secretària judicial: Ana Isabel Yagüe Ribes.